ai4bharat/Pralekha huggingface dataset:
کامرس اور صنعت کی وزارتہ
وزیر تجارت نے لیب میں تیار شدہ ہیرےکے شعبوں کو فروغ دینے کی غرض سے وسیع پیمانے پر کئی اقدامات کرنے کے لیے گجرات حکومت کی ستائش کی
جناب پیوش گوئل نے 5 سال کے لیے بجلی ڈیوٹی پر 100فیصد چھوٹ کی پیشکش کرتے ہوئے تیار شدہ ہیرے کے شعبے کو سپورٹ کرنے کے لیے گجرات کی کوشش کی تعریف کی
گجرات، لیب میں تیار شدہ ہیرے کی انڈسٹری میں تحقیق و ترقی کے اقدامات، ہنر مندی کو بہتر بنانے اور مارکیٹ ڈیولپمنٹ پروگراموں کی حمایت کرے گا
تجارت اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے لیب میں تیار شدہ ہیرے کے شعبے کو فروغ دینے کی غرض سے کئی وسیع پیمانے پر اقدامات کرنے کے لیے گجرات حکومت کی تعریف کی، خاص طور پرالیکٹرک ایکٹ کی دفعات کے تحت 5 سال کے لیے بجلی کی ڈیوٹی پر 100فیصد چھوٹ کی پیشکش کرتے ہوئے لیب تیار شدہ ہیرے کی صنعت کے لیے بجلی کے ٹیرف/ڈیوٹی کو کم کرنے کی پہل ۔ وہ آج نئی دہلی میں ایل جی ڈی پر ایک میٹنگ کی صدارت کر رہے تھے۔
جناب گوئل نے گجرات حکومت کی طرف سےگجرات حکومت کی صنعتوں کی مدد 2022کے لیے اسکیموں کے تحت ایل جی ڈی کو ایک اہم شعبے کے طور پر تسلیم کرنے کی تعریف کی۔ واضح رہے کہ گجرات حکومت نے ‘صنعتی مشینری اور آلات’ اور ‘الیکٹریکل مشینری اور آلات’ پر بھی زبردست توجہ والے شعبوں کے طور پر غور کیا ہے ، جن کے فوائد ایل جی ڈی ری ایکٹر تیار کرنے والی فرمیں حاصل کر سکتی ہیں۔
انہوں نے لیب میں تیار شدہ ہیرے کے شعبے کو فروغ دینے کے لیے وسیع پیمانے پر کئی اقدامات کرنے کے لیے حکومت گجرات کی ستائش کی۔ ترغیبات کا ایک مجموعہ کی پیشکش کی گئی ہے، بشمول بجلی کی قیمت، سود کی لاگت اور ٹیکس میں رعایتیں، ایل جی ڈیز کے لیے دیسی ٹیکنالوجیز تیار کرنے کے لیے تحقیق و ترقی سپورٹ، موجودہ افرادی قوت کے لیے ہنر کی اپ گریڈیشن کی حوصلہ افزائی کے لیے اسکل ڈیولپمنٹ سپورٹ وغیرہ۔
بجلی کے نرخوں کو کم کرنے کی کوشش میں، ایل ٹی/ ایچ ٹی سروس لائنوں کے لیے تقسیم کاری کے لائسنسوں کو 35فیصدچارجز ادا کیے جاتے ہیں۔ صنعتی یونٹس سے بھی 5 لاکھ کا فائدہ اٹھایا جا سکتا ہے۔ پیش کردہ ایک اور ترغیب بنیادی تنخواہ کے 12فیصد تک یا 1800 روپے فی مہینہ تک، جو بھی کم ہو ،، 10 سال کی مدت کے لیے ای پی ایف کے آجر کی خدمات کی 100فیصدتقسیم ہے۔
ایم ایس ایم ایز ، بڑے اور زیادہ بڑے کاروباریوں کو سود پر سبسڈی اور 100فیصد تک خالص ایس جی ایس ٹی کی باز ادائیگی کی بھی پیشکش کی جا رہی ہے۔ بڑی بڑی اکائیاں 20 سال کے دوران املاک، مشینوں وغیرہ پر 100فیصد کیپٹل ان پٹ ٹیکس کی واپسی کا دعوی بھی کر سکتے ہیں۔ ٹیکنالوجی کے حصول کے لیے بھی 65فیصد لاگت کی شکل میں ، 50 لاکھ روپے تک کی مدد فراہم کی جا رہی ہے۔ غیر ملکی کمپنی سے حاصل کی گئی پیٹنٹ ٹیکنالوجی سمیت مارکیٹ کی ترقی کے لیے، بہت چھوٹے ، چھوٹے اور اوسط درجہ کی صنعتوں کو قومی اور بین الاقوامی نمائشوں میں شرکت کے لیے مدد فراہم کی جا رہی ہے۔ 65فیصد کے حساب سے کرایہ کی امداد 1 لاکھ روپے سالانہ تک 3 سال کے لیے پیشکش بھی کی جا رہی ہے۔ حکومت صنعتی انجمنوں کے ساتھ ساتھ انفرادی کاروباری اداروں اور مالی امداد کی فراہمی کے ذریعے ہنر مندی کی ترقی کے لیے تحقیق و ترقی کے اقدامات میں مدد فراہم کرنے کی بھی کوشش کر رہی ہے۔
جیمز اینڈ جیولری ایکسپورٹ پروموشن کونسل  کے ممبران اور وزارت تجارت اور صنعت کے حکام میٹنگ میں موجود تھے۔
کیمیکلز اور فرٹیلائزر کی وزارت
ادویہ سازی سے متعلق مارکیٹنگ کے طورطریقوں کے لئے یکساں ضابطہ
حکومت نے ادویہ سازکمپنیوں کے لئے ادویہ سازی سے متعلق مارکیٹنگ کے طورطریقوں کے لئے ایک یکساں ضابطہ  وضع کیاہے ۔ یہ ضابطہ یکم جنوری 2015سے نافذالعمل ہے تاکہ ادویہ ساز کمپنیوں کے ذریعہ غیراخلاقی طورطریقوں پرروک لگائی جاسکے ۔ یہ ضابطہ ، ادویہ ساز کمپنیوں کے ان کی مارکیٹنگ کے طورطریقوں کو متعین کرنا ہے۔ ان میں میڈیکل ریپریزنیٹیٹو ، ادویہ کے فروغ کی غرض سے متن سے متعلق اورآڈیو –ویژول مواد ، نمونے ، تحائف وغیرہ شامل ہیں ۔ اس کے علاوہ یہ ضابطہ حفظان صحت سے متعلق پیشہ ورافراد کے ساتھ تعلق قائم کرتاہے ۔
اس ضابطے میں ، ضابطے کے کام کاج سے متعلق موڈ کی تفصیلات اور شکایتوں کے ازالے کے مقصد سے ، ادویہ سازی سے متعلق مارکیٹنگ کے طورطریقوں کے لئے ضابطہ ٔ عمل یا اخلاقی اصولوں سے متعلق کمیٹی کی تشکیل میں ادویہ ساز کمپنیوں کی ایسوسی ایشن کی ذمہ داریوں کی تفصیلات پیش کی گئی ہیں ۔
اس ضابطہ کو ادویہ سازی سے متعلق کمپنیوں کی سبھی بڑی ایسوسی ایشنوں نے اختیارکیاہے اورمحکمے نے ، مختلف مواقع پرادویہ ساز کمپنیوں کی ایسوسی ایشن کے ذریعہ ضابطے پرعمل آوری کاجائزہ لیاہے ۔
ادویہ سازکمپنیوں کے ذریعہ ، رضاکارانہ یو سی پی ایم پی کی خلاف ورزی سے متعلق شکایتوں کو ضروری کارروائی کے لئے متعلقہ ایسوسی ایشنوں کو پیش کردیاجاتاہے ۔
انڈین میڈیکل کاؤنسل  ریگولیشن ، 2022کو ، انڈین میڈیکل کاؤنسل ایکٹ -1956 کے تحت وضع کیاگیاہے اوراسی کے تحت ادویہ سازی اور ملحقہ صحت کے شعبے کی صنعت کے ساتھ تعلقات میں ڈاکٹروں اورڈاکٹرکی پیشہ ورانہ ایسوسی ایشنوں کے طرز عمل کا احاطہ کیاجاتاہے ۔ یو سی پی ایم پی کے علاوہ مارکیٹنگ سے متعلق غیراخلاقی ، طورطریقوں سے نمٹنے اوران پرروک تھام لگانے کی غرض سے خاطرخواہ اورقابل نفاذ قانونی نظام موجود ہے ۔
محکمے کو سول سائٹیوں اورسرپرست گروپ کی جانب سے حال ہی میں کوئی نمائندگی موصول نہیں ہوئی ہے ، جس سے کہ یو سی پی ایم پی ضابطے کو لازمی ضابطہ بنایاجاسکے ۔
کیمیائی اشیاء اورکھاد کے وزیرمملکت جناب بھگونت کھوبا نے آج لوک سبھا میں ایک تحریری جواب میں یہ اطلاع فراہم کی ہے ۔
بجلی کی وزارت
وزارت بجلی نے سمندری طوفان تاوتے سے سب سے زیادہ متاثرہ علاقوں میں بجلی کی بحالی کے لیے فعال اقدامات کیے
نئی دہلی، 21 مئی، 2021: وزارت بجلی  سمندری طوفان طوفان تاوتے سے پیدا ہونے والی سنگین صورت حال سے نمٹنے کے لیے ہر ممکن مدد فراہم کرنے کے لیے ریاستی بجلییونٹس، پی جی سی آئی ایل، آر ای سی، پوسوکو کے ساتھ باقاعدگی سے جائزہ میٹنگیں کر رہی ہے۔
بجلی سکریٹری نے بجلی کی بحالی سے متعلق کام میں تیزی لانے کے لیے کل گجرات اور مرکز کے زیر انتظام علاقے دیو میں ایک خصوصی جائزہ میٹنگ میں شرکت کی۔ طوفان تاوتے کی وجہ سے یہ سب سے زیادہ متاثرہ علاقے ہیں۔ اجلاس میں اے سی ایس انرجی گجرات، سی ایم ڈی، پی جی سی آئی ایل اور آئی ای ای ایم اے کے چیئرمین سمیت دیگر نے شرکت کی۔
پی جی سی آئی ایل نے بتایا کہ ای آر ایس ایمرجنسی بحالی نظام  کے ساتھ 150 سے زائد تجربہ کار افراد کی ایک ٹیم گجرات پہنچ گئی ہے اور اس نے بدترین طور پر متاثرہ دیو کو بجلی فراہم کرنے والی 220 کے وی لائن کی بحالی کے لیے کام شروع کردیا ہے۔
پی جی سی آئی ایل نے ٹھیکیداروں کی فہرست بھی فراہم کی ہے جن سے 66 کے وی نظام کی بحالی کے لیے رابطہ کیا جاسکتا ہے۔ آئی ای ایم اے نے یقین دلایا کہ وہ بحالی کے کاموں میں تیزی لانے کے لیے ٹرانسمیشن لائنوں کی دوبارہ مرمت میں شامل بجلی کے آلات بنانے والوں اور ٹھیکیداروں کے ساتھ رابطہ قائم کرے گا۔ مختلف ریاستی حکومتوں نے بحالی کے کاموں کے لیے ضروری مواد اور افرادی قوت فراہم کرنے کی بھییقین دہانی کرائی ہے۔
وزارت دفاع
او ایف بی 1.10لاکھ آئی ایس او کلاس تھِری کورآلس  بنائے گا
نئی دہلی، 14اپریل2020،آرڈنینس فیکٹری بورڈ  نے آئی ایس او کلاس تھِری کے معیارات پر پورے اترنے والے کور آل  کی سپلائی کا کام شروع کر دیا ہے۔ ایچ ایل ایل لائف کیئر لمیٹیڈ  کی جانب سے ابتدائی طور پر 1.10لاکھ ایسے کور بنانے کا آرڈر حاصل ہوا ہے اور کام پورے زورشور سے جاری ہے۔ اس آرڈر کے مطابق جاری یہ کام 40دنوں کے اندر مکمل کر لیا جائے گا۔
فیکٹریز بورڈ نے مخصوص 2 میٹر کے خیمے بھی وضع کئے ہیں، جن کا استعمال طبی ایمرجنسی، اسکریننگ، اسپتالوں کے عارضی انتظام اور قرنطائن مقاصد کے لئے کیا جا سکتا ہے۔ یہ خیمے واٹر پروف اشیاء سے تیار کئے جاتے ہیں۔ ان میں ہلکی فولاد اور ایلومینیم کی چادریں بھی استعمال ہوتی ہیں۔ سپلائی کا کام پہلے ہی شروع ہو چکا ہے۔
سینیٹائزروں کی تیاری جنگی پیمانے پر جاری ہے اور مختلف ایجنسیوں کو پہلے ہی 70ہزار لیڑ سے زائد مقدار سپلائی کی جا چکی ہے۔
خون کی جانچ کےلئے 2 مخصوص سہولتوں کا قیام عمل میں لایا گیا ہے۔ پہلی سہولت چنئی اور دوسری سہولت کانپور میں دستیاب ہے۔
10اسپتالوں میں قریب 280 بستروں کو الگ تھلگ رکھے جانے والے مریضوں کےلئےمخصوص کیا گیا ہے۔یہ قدم صحت اور کنبہ بہبود کی وزارت کی ضرورت کے مطابق اٹھایا گیا ہے۔ او ایف بی چہرے پر لگائے جانے والے مخصوص ماسک ایچ ایل ایل کی جانب سے پیش کئے گئے پائلٹ آرڈر مقدار کے مطابق تیار کرنے کے لئےکوشاں ہے۔ 90ہزار سے زائد غیر طبی ماسک تیار اور تقسیم کئے جا چکے ہیں۔ طبی ماسکوں کی جانچ کی سہولتوں کو بھی اسی ہفتے کے دوران فراہم کر لیا جا ئے گا۔
۔۔۔۔۔۔۔۔۔۔۔
م ن۔ک ا۔
U-1711
(
وزارت دفاع
رافیل جنگی طیاروں نے فرانس سے ہندستان کے لئے آج پرواز کی
نئی دہلی،27جولائی 2020/  رافیل جنگی طیاروں نے آج صبح فرانس کے میریگنیک واقع دا سالٹ ایوی ایشن فیسلٹی سے ہندستان کے لئے پرواز بھری۔ ان پانچ طیاروں میں تین سنگل سیٹر  طیارے اور دو ٹوئن یعنی دو سیٹوں والے طیارے شامل ہیں۔
ا ن طیاروں کو ہندستان میں دو مراحل میں لانے کا منصوبہ بنایا گیا ہے۔ ان طیاروں کو وہاں سے لانے کی ذمہ داری ہندستانی فضائیہ کے پائلٹوں کو دی گئی ہے۔ جنہوں نے ان طیاروں کو اڑانے کی وسیع پیمانے پر تربیت حاصل کی ہے۔ وہاں سے آمد کے پہلے مرحلے کے دوران ہوا سے ہوا میں ایندھن بھرنے کا کام بھی پائلٹ کریں گے۔ فرانسیسی فضائیہ کے ذریعہ دستیاب کرائے گئے خصوصی ٹینکر کی مدد سے یہ کام کامیابی کے ساتھ کیا جائے گا۔
ان طیاروں کے 29 جولائی 2020 کو انبالا میں واقع ایئر فورس اسٹیشن پہنچے کا امکان ہے۔ حالانکہ ان طیاروں کی آمد کے دوران موسم کو بھی دھیان میں رکھنا ہوگا۔ نمبر 17 اسکواڈرن گولڈن ایروز کو رافیل طیاروں سے لیس اس فوجی بیس پر تیار کیا جارہا ہے۔
م ن۔ ش ت ۔ ج
Uno-4171
(Visitor Counter : 185
جل شکتی وزارت
جل شکتی وزارت كا پینے کے پانی اور صفائی ستھرائی کا محکمہ سووچھتا کو فروغ دینے اور زیر التواء حوالوں کو نمٹانے کے لئے 2 اکتوبر سے 31 اکتوبر 2023 تک تیسری خصوصی مہم میں حصہ لے گا
سوچھتا کو ادارہ جاتی بنانے اور سرکاری دفاتر میں زیر التواء معاملات کم کرنے کے مقصد کے ساتھ انتظامی اصلاحات اور عوامی شکایات كے محكمے نے 2 اکتوبر سے 31 اکتوبر 2023 تک تیسری خصوصی مہم چلانے کے لیے رہنما خطوط جاری کیے ہیں۔ پینے کے پانی اور صفائی ستھرائی کا محکمہ  2 اکتوبر سے 31 اکتوبر، 2023 تک تیسری مہم اور 15 ستمبر، 2023 سے شروع ہونے والی مہم کے تیاری کے مرحلے میں حصہ لے رہا ہے۔
2. پینے کے پانی اور صفائی ستھرائی کے محکمہ نے 2 اکتوبر سے 31 اکتوبر 2022 تک اپنے سیکرٹریٹ اور اس کے انتظامی کنٹرول میں فیلڈ آفس میں زیر التواء حوالوں کو نمٹانے اور سوچھتا کو فروغ دینے کے لیے دوسری خصوصی مہم میں بھی حصہ لیا تھا۔ 2 اکتوبر سے 31 اکتوبر 2022 تک خصوصی مہم کے نفاذ کے مرحلے کے دوران، مختلف زمروں میں زیر التواء معاملات جیسے وی آءی پی حوالہ جات، آءی ایم سی حوالہ، ریاستی حکومت کا حوالہ، پی ایم او حوالہ جات، عوامی شکایات اور پی جی اپیلیں مؤثر طریقے سے نمٹا دی گءیں اور شناخت شدہ فائلوں کا جائزہ لیا گیا۔ خصوصی مہم کے نتیجے میں 600 مربع فٹ کی جگہ نكالی گئی۔ مہم کے دوران حاصل کی گئی کامیابیوں کو ڈی اے آر پی جی کے ذریعہ بنائے گئے ایس سی ڈی پی ایم پورٹل پر بھی اپ لوڈ کیا گیا تھا۔ اس مہم کی تشہیر میں سوشل میڈیا بھی شامل رہا۔
3. دوسری خصوصی مہم کے تحت کوششیں نومبر 2022 سے اگست 2023 تک مہم کے بعد بھی جاری رکھی گئیں۔ نومبر 2022 تا اگست 2023 کے دوران زیر التواء حوالوں کو نمٹانے کے سلسلے میں کامیابیوں کی جھلکیاں حسب ذیل ہیں:
 وی آئی پی حوالہ جات - 48
 ریاستی حکومت کے حوالہ جات - 88
 عوامی شکایات - 3428
 عوامی شکایات کی اپیل - 215
4. اب ڈی ڈی ڈبلیو ایس 2 اکتوبر 2023 سے شروع ہونے والی تیسری خصوصی مہم میں مزید فعال طور پر حصہ لینے کی تیاری کر رہا ہے۔
سائنس اور ٹیکنالوجی کی وزارت
سی ایس آئی آرکو لیکسائی لائف سائنسز کے ساتھ شراکت داری میں کووڈ-19مریضوں پر کولکی سن دواکا کلینکل ٹرائل کرنے کے لئے قانونی منظوری ملی
سائنسی اور صنعتی تحقیقاتی کاؤنسلاور لیکسائی لائف سائنسز پرائیویٹ لمٹیڈ حیدرآباد کو ڈائریکٹر جنرل آف ڈرگ کنٹرول کے ذریعے کووڈ-19مریضوں کے علاج کے دوران طبی نتائج میں بہتری لانے کے لئے کولکی سن دوا کے تحفظ اور اثرات کا تجزیہ کرنے کے لئے 2-آرم فیز -2کلینکل ٹرائل کرنے کےلئے ضابطے کے مطابق منظوری مل گئی ہے۔اس اہم کلینکل ٹرائل میں سی ایس آئی آر-انڈین انسٹی ٹیو ٹ آف کیمیکل ٹیکنالوجیحیدرآباد اور سی ایس آئی آر –انڈین انسٹی ٹیوٹ آف اینٹی گریٹیو میڈیسن جموں شراکت دار ہیں۔سی ایس آئی آر کے ڈائریکٹر جنرل ڈاکٹر شیکھر سی مانڈے نے گٹھیا اور متعلقہ جلن والی صورتحال کے علاج کے لئے استعمال کی جانے والی اس دوا کے کلینکل ٹرائل کے لئے دی گئی منظوری پر مسرت ظاہر کی۔سی ایس آئی آر کے ڈائریکٹر جنرل کے مشیر ڈاکٹر رام وشوکرما نے اس بات پر روشنی ڈالی کہ صحت خدمات معیار کے ساتھ تال میل میں کولکی سن دل سے متعلق علامات والے کووڈ مریضوں کے لئے ایک اہم طبی مداخلت ہوگی اور ساتھ ہی پرو انفلیمیٹری سائٹوکِنس کو کم کرنے میں بھی مددگار ہوگا، جس سے مریضوں کی حالت میں تیزی سے بہتری ہوگی۔کئی عالمی مطالعات نے اس بات کی تصدیق کی ہے کہ کووڈ -19کے اثرات اور پوسٹ کووڈ سنڈروم کے دوران دل سے متعلق پیچیدگیوں سے کئی لوگوں کی جان چلی جاتی ہے اور اس لئے نئی دواؤں یا نئے مقاصد والی دواؤں کی تلاش کرنا ضروری ہے۔
ڈاکٹر ایس چندر شیکھر اور ڈاکٹر ڈی ایس ریڈی اور سی ایس آئی آر کے دو معاون اداروں نے کہا کہ وہ کولکی سن سے جڑے اس فیز -2کے علاج سے متعلق اثرات کے تجربات کے نتائج کا انتظار کررہے ہیں، جس سے اسپتال میں بھرتی مریضوں کی دیکھ بھال میں زندگی کو بچانے کے لئے مدداخلت ہوسکتی ہے۔ ہندوستان اس دوا کے سب سے بڑے تیار کرنےو الوں میں سے ایک ہے اور اگر یہ تجربہ کامیاب رہا تو اسے مریضوں کو سستی قیمت پر دستیاب کرایا جائے گا۔
لیکسائی کے سی ای اوڈاکٹر رام اپادھیائے نے بتایا کہ ہندوستان بھر میں کئی مقامات پر مریضوں کی نامزدگی سے شروع ہوچکی ہے اور اگلے آٹھ سے دس ہفتوں میں ٹرائل پورا ہونے کا امکان ہے۔انہوں نے آگے کہا کہ اس ٹرائل کے نتائج اور قانونی منظوری کی بنیاد پر یہ دوا ہندوستان کی بڑی آبادی کو دستیاب کرائی جاسکتی ہے۔
اہم طبی رسالوں میں حال ہی میں شائع ہوئے علاج سے متعلق مطالعات کے مطابق کولکسن کا دل کی سرجری اور ایٹریل فائبریلیشن ایبلیشن کے بعد ری کرنٹ پیری کارڈٹس –پوسٹ –پیری کارڈیوٹامی سنڈروم اور پیری –پروسیزرل ایٹریل فائبریلیشن کی شرحوں میں ہونے والی اہم کمی میں بڑا رول ہے۔
وزیراعظم کا دفتر
وزیر اعظم نے نوروز کی مبارک باد پیش کی
وزیراعظم نریندر مودی نے نوروز کے موقع پر ہر کس و ناکس کو مبارک باد پیش کی ہے۔
وزیراعظم نے ٹوئٹ کرکے کہا ہے کہ
نوروز مبارک!اس مبارک موقعے پر، میں ہرکس و ناکس کی مسرت اور عمدہ صحت کے لیے دعا گو ہوں۔
خدا کرے کہ آنے والا برس فزوں تر خوش حالی لائے اور ہمارے معاشرے میں جذبہ باہم کو فروغ دے۔
وزیراعظم کا دفتر
وزیر اعظم نے یوم آزادی پر لوگوں کو مبارکباد پیش کی ہے
نئی دلّی ،15اگست، 2021/
وزیراعظم جناب نریندر مودی نے یوم آزادی کے موقع پر لوگوں کو مبارکباد پیش کی ہے۔
ایک ٹوئیٹ میں وزیراعظم نے کہا ’’ آپ سبھی کو یوم آزادی کی بہت بہت مبارکباد۔ آزادی کے امرت مہوتسو کا یہ سال اہل وطن میں نئی توانائی اور نیا شعور پیدا کرے۔
جے ہند۔۔‘‘
आप सभी को 75वें स्वतंत्रता दिवस की बहुत-बहुत बधाई। आजादी के अमृत महोत्सव का यह वर्ष देशवासियों में नई ऊर्जा और नवचेतना का संचार करे।
जय हिंद!
وزیراعظم کا دفتر
سی بی ایس ای کے بارہویں جماعت کے نتائج کے اعلان کے بعد وزیر اعظم نے طلباء کو مبارکباد دی
وزیر اعظم نے طلباء پر زور دیا کہ وہ اپنے اندرون کی آواز پر عمل کریں
وزیر اعظم نے ان طلباء کی حوصلہ افزائی کی جو اپنے نتائج سے خوش نہیں ہیں
وزیر اعظم جناب نریندر مودی نے سی بی ایس ای کی طرف سے بارہویں جماعت کے نتائج کے اعلان کے بعد طلباء کو مبارکباد دی ہے۔
یکے بعد دیگرے کئے گئے ٹویٹس میں، وزیر اعظم نے کہا:
’’میرے ان تمام نوجوان دوستوں کو مبارک باد، جنہوں نے سی بی ایس ای بارہویں جماعت کا امتحان پاس کیا ہے۔ ان نوجوانوں کی ہمت اور لگن قابل تعریف ہے۔ انہوں نے ان امتحانات کی تیاری ایسے وقت میں کی جب انسانیت کو ایک یادگار چیلنج کا سامنا تھا اور انہوں نے یہ کامیابی حاصل کی۔‘‘
’’ایسے بے شمار مواقع ہیں جو سی بی ایس ای بارہویں کلاس کے امتحانات میں کامیابی حاصل کرنے والے ہمارے نوجوان ایگزام واریئرز کے منتظر ہیں۔ میں ان سے گزارش کرتا ہوں کہ وہ اپنی اندرون کی آواز پر عمل کریں اور ان مضامین کو اختیار کریں جن کے تئیں میں وہ پرجوش ہیں۔ ان کی مستقبل کی کوششوں کے لیے میری نیک خواہشات۔‘‘
’’ہوسکتا ہے کہ کچھ طلباء اپنے نتائج سے خوش نہ ہوں، لیکن انہیں معلوم ہونا چاہیے کہ ایک امتحان کبھی بھی اس بات کو واضح نہیں کرپائے گا کہ وہ کون ہیں۔ مجھے یقین ہے کہ وہ آنے والے وقت میں مزید کامیابیاں حاصل کریں گے۔ اس سال کے پی پی سی کو بھی شیئر کررہا ہوں جہاں ہم نے امتحانات سے متعلق پہلوؤں پر تبادلہ خیال کیا تھا۔‘‘
وزارات ثقافت
ڈاکٹر مہیش شرما کی موجووگی میں تاریخی لال قلعہ کی تعمیراتی آرائش کا افتتاح
نئیدہلی،13اگست۔تاریخی لال قلعہ میں ا س وقت جان پڑگئی ، جب پہلی مرتبہ اس کے داخلی دروازے کی فصیل کی تعمیرات اور دو اہم دروازوں یعنی لاہوری گیٹ اور دلی گیٹ کو اس شام روشنیوں سے منور کیا گیا۔روشنی کی اس تقریب کا اہتمام ثقافت کے وزیر مملکت  جناب مہیش شرما کی موجودگی میں کیا گیا ۔
عہد مغلیہ کی یہ مشہور عالم یادگار عمارت 70 ویں صدی میں تعمیر کی گئی تھی ۔
اس موقع پر اپنی تقریر میں ڈاکٹر مہیش شرما نے کہا کہ ہماری وراثت ہماری شناخت کی حیثیت رکھتی ہے اور ہمیں اس کو محفوظ رکھنے کو یقینی بنانے کی ہر ممکن کوششیں کرنی چاہئیں۔ انہوں نے تجویز پیش کی کہ تمام سو آدراش اسمارکوں پر چراغاں کیا جائے تاکہ ہماری تاریخی یادگاروں کے طرز تعمیر کی شان اور خوبصو رتی کو اجاگر کیا جاسکے ۔ انہوں نے کہا کہ اس سے نہ صرف یہ کہ مقامی لوگ ا پنی وراثت کے تئیں فخروانبساط کا احساس کرسکیں گے بلکہ اس طرح سیاحت شب کو بھی فروغ حاصل ہوگا۔ اس موقع پر وزارت ثقافت کے سکریٹری جناب گوئل ، آرکیالوجیکل سروے آف انڈیا کی ڈائریکٹر جنرل محترمہ اوشا شرما ، این بی سی سی کے ای ڈی جناب رمن اگروال اور وزرات ثقافت کے دیگر سینئیر افسرا ن اس موقع پر موجود تھے۔ اس یادگا تاریخی عمارت کو 1.3 کلومیٹر طویل دیوار کے کنگوروں پر 2500 لیمپوں سے منور کیا گیا ہے ۔ یہ نیا تعمیراتی چراغاں اس عظیم الشان تاریخی عمارت کے گنبدوں ،فصیلوں ، میناروں ،محرابوں اور چھجوں کو تعمیراتی تفصیلات کو اجاگرکرنے کے لئے روشنیوں سے آراستہ کیا گیا ہے ۔ اس نئے چراغاں میں تین کروڑروپے کی مالیت سے تیار کی جانے والی زرد رنگ کی روشنی کا نظام نصب کیا گیا ہے۔اس کام کو مکمل کرنے میں دو ماہ سے زائد کا عرصہ صرف ہوا تھا ۔ یہ چراغاں روزانہ صبح سات بجے سے گیارہ بجے رات تک جاری گا ،جسے ایل ای ڈی لائٹوں سے مزین کیا گیا ہے ۔
واضح ہوکہ راجدھانی دلی کا لال قلعہ ان شاندار تاریخی یادگار عمارتوں میں شامل ہے ، جسے ہر سال کروڑوں سیاح دیکھنے آتے ہیں ۔ یہ دہلی کی تاریخ کے ایک مفتخر ہیرے کی حیثیت رکھتا ہے ۔ یہ پروجیکٹ وزارت سیاحت اور نیشنل بلڈنگ کنسٹرکشن کارپوریشن  کے اشتراک سے مکمل کیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4250
(Visitor Counter : 45
وزارت دفاع
ملٹی ایڈنچرکیمپ ایئر فورس اسٹیشن چاندی نگر
ایئر فورس اسٹیشن چاندی نگر میں 9 سے 18اکتوبر 2022تک 12 سے 18 سال عمر زمرے کے ایئر فورس عملے کے بچوں کے لئے ایک ’ملٹی ایڈنچر کیمپ منعقد کیا گیا۔ اپنی نوعیت کا یہ پہلا کیمپ ایئر فورس وائیوس ویلفیئر ایسوسی ایشن [اے ایف ڈبلیو ڈبلیو اے]،ہیڈ کوارٹر مغربی ایئر فورس کمان کے ذریعے منعقد کیا گیا تھا اور ایئرفورس وائیوف ویلفیئر ایسو سی ایشن [اے ایف ڈبلیو ڈبلیو ایل ]، ایئرفورس اسٹیشن چاندی نگر کے ذریعے اسے شروع کیا گیاتھا۔ اے ایف ڈبلیو ڈبلیو اے ، کی صدر محترمہ وجیتا شرما نے اس کیمپ کا افتتاح کیا تھا۔
ملٹی ایڈنچر کیمپ لڑکے اور لڑکیوں کے زمرے میں الگ الگ منعقد کیا گیا اور ہر زمرے میں کل 30شرکاء نے حصہ لیا۔ لڑکوں کے لئے کیمپ 9اکتوبر 2022 سے شروع اور 13اکتوبر 2022 کو ختم ہوا، جبکہ لڑکیوں کے لئے یہ 14 اکتوبر 2022 سے شروع ہوا اور 18اکتوبر 2022 کو ختم ہوا۔
کیمپ نے زندگی کے فوجی طریقہ کار کے بارے میں قیمتی سبق فراہم کیا اور آنے والے برسوں میں زندگی کے چیلنجوں کا سامنا کرنے کے لئے بچوں کو تیار کرنے میں مدد کی۔ تربیت یافتہ تریبت کاروں کی دیکھ ریکھ میں کئی انوکھی ایڈونچر سرگرمیاں منعقد کی گئیں۔ نوجوان کمانڈوز کو جنگل-وجود کو بچانے سمیت کئی طرح کی چیلنجوں سے بھری ہوئی صورتحال سے گزرنا پڑا۔ انہیں مختلف سرگرمیوں کے توسط سے خود انحصاری ، ایمانداری ، ڈسپلن، قیادت اور ٹیم ورک سکھایا گیا۔ پورے کیمپ کے دوران حفاظت اور بہتری کو یقینی بنائے رکھا گیا۔ محترمہ ریکھا پربھاکرن ، صدر اے ایف ڈبلیو ڈبلیو اے اور ایئر مارشل ایس پربھاکرن اے وی ایس ایم وی ایم، ایئر آفیسر کمانڈنگ اِن چیف ، ہیڈکوارٹر مغربی ہوائی کمان، نے 17اکتوبر 2022 کو کیمپ کا دورہ کیا اور نوجوان کمانڈوں کو ٹرافیاں اور ایوارڈ سے نوازا۔
اس کیمپ کے موٹو میں اہل تعلیمی اہلیت پوری کرنے کے بعد نوجوان شرکاء کو ہندوستانی ایئرفورس میں شامل ہونے کے لئے متحرک کرنا بھی شامل تھا۔ کیمپ کے دوران انجام دی گئیں سرگرمیوں نے انہیں حوصلہ سازی میں مدد کی اور انہیں مشکلات سے واقف کرایا، جس سے نوجوانوں کو زندگی کے چیلنجوں پر قابو پانے میں مدد ملے گی۔ اس نے ‘‘کچھ بھی ناممکن نہیں‘‘کا سبق دے کر ان کی خود اعتمادی میں بھی اضافہ کیا۔
وزیراعظم کا دفتر
وزیراعظم نے معاشرے میں منشیات کی لعنت کے خاتمے کے لئے کی جانے والی کوششوں کی ستائش کی
وزیراعظم جناب نریندرمودی نے معاشرے میں منشیات کی لعنت کے خاتمے کی غرض سے کی جانے والی کوششوں کی ستائش کی ہے ۔
مرکزی وزیرداخلہ جناب امت شاہ کے ایک ٹوئیٹ کے جواب میں ، وزیراعظم نے کہا:
‘‘معاشرے میں منشیات کی لعنت کے خاتمےکی غرض سے پیش قدمی پرمبنی اقدامات اورتال میل قائم کرنا، اچھی پہل قدمی ہے ۔’’
وزارات ثقافت
تاج ویوگارڈن کا سنگ بنیاد رکھاگیا
نئی دہلی ،15فروری :وزیرمملکت ڈاکٹرمہیش شرما ، ثقافت کی وزارت اوروزارت ماحولیات ، جنگلات اورموسمیاتی تبدیلی نے آگرہ فورٹ اورتاج محل کے درمیان تاج کوریڈورایریا پرتاج ویوگارڈن کا سنگ بنیاد رکھا۔ آگرہ کے رکن پارلیمنٹ ، پروفیسرڈاکٹررام شنکرکتھیریا، اور نیشنل شیڈولڈکاسٹ ٹرائب کمیشن کے چیئرمین ، جناب نوین جین ، حکومت ہند کے آثارقدیمہ کے میئر، آگرہ میونسپل کارپوریشن سینیئرافسران بھی اس موقع پرموجود تھے ۔
واضح رہے کہ تاج ویوگارڈن مغل عہد کے چارباغ کے طرز پرآرکیالوجیکل سروے آف انڈیا ، وزارت ثقافت حکومت ہند کے ذریعہ ڈیولپ کیاجارہاہے ۔ اصل مقصد یہ ہے کہ تاج محل کے اردگرد وسیع پیمانے پرپودکاری کے ذریعہ سرسبز علاقے میں اضافہ کیاجائے ۔ اس سے نہ صرف یہ کہ تاج محل کے گردونواح میں کثافت کو کم کرنے میں مددملے گی بلکہ یہاں آنے والوں کو ایک دلفریب منظربھی دیکھنے کو ملے گا۔
وزیرموصوف ڈاکٹرمہیش شرمانے تاج محل کے مشرقی گیٹ پر واقع سیاحوں کی سہولت کے نوتعمیرشدہ مرکز کے قریب ایک مستقل فوٹونمائش کا بھی افتتاح کیا۔ مذکورہ نمائش کا موضوع ‘تاج محل عہدوں کے حوالے سے ’۔ یہ نمائش نہ صرف یہ کہ یہاں آنے والوں کو جانکاری فراہم کریگی بلکہ محققین اورتحقیق کاذوق رکھنے والوں کے لئے بھی مفید ثابت ہوگی ۔ تمام فوٹوگرافوں میں سب سے قدیم ترین فوٹوگراف 1862کا ہے اورتازہ ترین فوٹوگراف سال 2018 کاہے ۔اس فوٹونمائش کے اہتمام کا اہم مقصد عوام کو ہماری مالامال تاریخ کی ایک جھلک فراہم کرناہے اور نئی نسل کو ہمارے ورثے کے تحفظ کی ترغیب فراہم کرناہے ۔
۔۔۔۔۔۔۔۔۔۔۔۔۔۔۔۔
۔م ن ۔ ع آ)(
U-1012
(Visitor Counter : 32
بھارتی چناؤ کمیشن
جناب سشیل چندر نے الیکشن کمشنر کا عہدہ سنبھالا
نئی دہلی،15 ؍فروری،جناب سشیل چندر نے آج بھارت کے نئے انتخابی کمشنر کے طور پر عہدہ سنبھال لیا ہے اور اس طرح وہ اعلیٰ انتخابی کمشنر جناب سنیل اروڑہ اور الیکشن کمشنر اشوک لواسا کے ساتھ بھارت کے انتخابی کمیشن میں شامل ہوگئے ہیں۔
15 مئی 1957 کو پیدا ہوئے جناب چندر 1980 بیچ کے انڈین ریونیو سروس کے افسر ہیں۔ آئی آر ایس افسر کے طور پر جناب چندر نے اترپردیش ، راجستھان ، دہلی ، گجرات اور مہاراشٹر جیسی کئی ریاستوں میں خدمات انجام دی ہیں۔
روڑکی یونیورسٹی سے تعلیم حاصل کرنے کے بعد ڈی اے وی کالج دہرا دون سے ایل ایل بی کرنے والے جناب چندر نے مختلف مقامات پر بین الاقوامی ٹیکسیشن اور تحقیقات کے شعبوں میں کام کیا ہے۔ جناب چندر کو ممبئی میں انویسٹی گیشن کے ڈائریکٹر کے طور پر اور گجرات میں انوسٹی گیشن کے ڈائریکٹر جنرل کے طور پر وسیع تجربہ ہے ۔ اس کے علاوہ انہوں نے سنگاپور ، آئی آئی ایم بنگلور اور وہارٹن میں مختلف تربتیی پروگرام کئے ہیں ۔
ای سی آئی میں شا مل ہونے سے پہلے جناب چندر حکومت ہند کی وزارت خزانہ میں ریوینیو کے محکمے میں براہ راست ٹیکس کے مرکزی بورڈ ، سی بی ڈی ٹی کے چیئرمین کی حیثیت سے کام کررہے تھے اور وہ سی بی ڈی ٹی  کے رکن بھی تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
U-1020
(Visitor Counter : 64
کارپوریٹ امور کی وزارتت
انویسٹر ایجوکیشن اینڈ پروٹیکشن فنڈ اتھارٹی نے گیان درشن چینل کی ٹیلی لیکچرنگ سہولت کے استعمال کے لئے اگنو کے ساتھ قرارداد مفاہمت پر دستخط کئے
انویسٹر ایجوکیشن اینڈ پروٹیکشن فنڈ اتھارٹی  اوراندرا گاندھی نیشنل اوپن یونیورسٹی  نے آج سرمایہ کاروں سے متعلق بیداری پروگرام کے لئے فاصلاتی تعلیم کے طریقہ کار کے توسط سے گیان درشن چینل  کی ٹیلی لیکچرنگ سہولت کے استعمال میں تعاون کے لئے قرارداد مفاہمت پر دستخط کئے۔
قرارداد مفاہمت پر دستخط کرنے کی تقریب کے دوران کارپوریٹ کےامور کی وزارت  کے سکریٹری اور آئی ای پی ایف اے کے بربنائے عہدہ چیئرپرسن جناب راجیش ورما نےآئی ای پی ایف اے اور اگنو کے درمیان قرار داد مفاہمت پر دستخط کی تقریب کے دوران کہا کہ ‘‘اگنو نے بین الاقوامی سطح پر شناخت اور موجودگی کے ساتھ اوپن اور فاصلاتی تعلیم برائے قومی وسائل سنٹر کے طور پر اپنے لئے ایک اہم مقام بنایا ہے۔ یہ خوشی کی بات ہے کہ اگنو جدید ٹیکنالوجی کے استعمال سے سبھی کو پائیدار اور سیکھنے پر مرکوز معیاری تعلیم اور تربیت کے لئے رسائی فراہم کر رہی ہے۔ آئی ای پی ایف اے کو یقین ہے کہ انویسٹر ایجوکیشن اور بیداری پیغامات کو پھیلانے میں اگنو اور گیان درشن چینل کے ساتھ اس کے تعلق سے فائدہ ہوگا۔ ’’
ایم سی اے کے جوائنٹ سکریٹری اور آئی ای پی ایف اے کے سی ای او نے اپنے ابتدائی کلمات میں کہا کہ ‘‘ یہ پہلی بار ہے کہ آئی ای پی ایف اتھارٹی آئی اے پی کے کنڈکشن کے لئے الیکٹرانک اور ڈیجیٹل پلیٹ فارم کا استعمال کرنے کے لئے ایک ایسوسی ایشن میں شامل ہو رہا ہے۔ اب تک آئی ای پی ایف نے سی ایس ڈی سی ، ای-ج او وی ، آئی پی بی، نہرو یواکیندر سنگٹھن وغیرہ جیسی مختلف تنظیموں کے ساتھ تعاون کرکے تقریبا 50 ہزار آئی اے پی کا انعقاد کیا ہے۔ آئی ای پی ایف اے نے ڈیجیٹل پلیٹ فارم پرسرمایہ کاروں میں بیداری پیدا کرنے اور تحفظ سے متعلق پیغامات کو پھیلانے کے لئے مختلف بینکوں کے ساتھ بھی تعاون کیا ہے۔ ابتدا میں 26 ٹیلی لیکچرنگ پروگرام پر اتفاق ہوا ہے۔’’
اگنو کے وائس چانسلر پروفیسر ناگیشور راؤ نے آئی ای پی ایف اے کی پہل کی تعریف کرتے ہوئے کہا کہ اگنو ہندوستان کے 21 اسکولوں اور 67 علاقائی مراکز کے نیٹ ورک، تقریبا 2000 لرنرسپورٹ سنٹرز اور 20 بیرون ملک اداروں کے توسط سے ہندوستان اور دیگر ملکوں میں 30 لاکھ سے زیادہ طلبہ کی تعلیم کا انتظام کرتی ہے۔ یونیورسٹی تقریباً 250فیکلٹی ممبراور 230 اکیڈمک اسٹاف کے ساتھ ہیڈ کوارٹر اور علاقائی مراکز اور اعلیٰ تعلیم کے روایتی اداروں کے 35 ہزار سے زیادہ اکیڈمک کونسلرز، پیشہ ورانہ تنظیموں اور دیگر کے ساتھ ساتھ صنعتوں کی طاقت سے تقریباً 200 سرٹیفکیٹ، ڈپلومہ، ڈگری اور ڈاکٹرل پروگرام پیش کرتی ہے۔آئی ای پی ایف اےکے ذریعے تجویز کی گئی اپنی نوعیت کی اس پہلی ایسوسی ایشن نےاگنو کے پروفائل میں اضافہ کیا ہے۔